# PREDSEDA NÁRODNEJ RADY SLOVENSKEJ REPUBLIKY

Číslo: 779/2009-sekr.



1185

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 31. júla 2009

o pridelení zákona z 30. júna 2009, vráteného prezidentom Slovenskej republiky   
na opätovné prerokovanie Národnou radou Slovenskej republiky na prerokovanie výborom Národnej rady Slovenskej republiky

Podľa § 90 ods. 2 zákona Národnej rady Slovenskej republiky č. 350/1996 Z. z.   
o rokovacom poriadku Národnej rady Slovenskej republiky v znení neskorších predpisov

**A.** **p r i d e ľ u j e m**

zákon z 30. júna 2009, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1158), doručený 30. júla 2009

na prerokovanie

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre pôdohospodárstvo, životné prostredie a ochranu prírody;

**B. u r č u j e m**

1. ako gestorský Výbor Národnej rady Slovenskej republiky   
pre pôdohospodárstvo, životné prostredie a ochranu prírody s tým, že Národnej rade Slovenskej republiky podá správu o výsledku prerokovania vráteného zákona vo výboroch,

2. lehotu na prerokovanie vráteného zákona vo výbore vrátane v gestorskom výbore **do 4. septembra 2009**.

Pavol P a š k a v. r.